An Estado nin Qatar sarong emiratong Arabo sa Tangang Subangan na laklak niya an sadit na Qatar Peninsula sa may norte-subangan na parte kan mas darodakula na Arabong Peninsula. Napapagdolonan siya kan Saudi Arabia sa may habagatan, an iba nang parte niya nalilikosan kan Golpo Persiko. Sarong mayaman sa asayti, an Qatar iyo an may ika-2ng pinakahalangkaw na GDP ( halaga kan total na produktong nagigibo sa laog kan nasyon) per capita.